cyanic-selkie/wikianc huggingface dataset:
Ιερός Ναός Αγίου Νικολάου Τσαριτσάνης
Παρεκκλήσι των Αγίων Αποστόλων
Το παρεκκλήσι βρίσκεται βόρεια του Ιερού Βήματος, εκεί που καταλήγει η βόρεια στοά του νάρθηκα. Στο υπέρθυρο της εισόδου υπάρχει κτητορική επιγραφή που μας πληροφορεί ότι το παρεκκλήσι αγιογραφήθηκε το 1753 από τον Νικόλαο και τον γιο του Αλέξιο από τα Ιωάννινα και τον ντόπιο ζωγράφο του ναού Ιωάννη. Ο ναός είναι κατάγραφος και χωρίζεται σε τρεις θεματικές ζώνες. Στην κατώτερη ζώνη απεικονίζονται ολόσωμοι άγιοι, στην μεσαία και μέσα σε μετάλλια αποδίδονται μάρτυρες που κρατούν σταυρό και στην ανώτερη ζώνη συναντούμε σκηνές από μαρτύρια Αποστόλων. Επίσης μέσα στο μικρό ναό συναντούμε σκηνές από την Κοίμηση της Θεοτόκου, τα Θαύματα του Χριστού και τους Αρχαγγέλους Μιχαήλ και Γαβριήλ. Στην κόγχη του Βήματος υπάρχει η Θεοτόκος στον τύπο της Βλαχερνίτισσας και αριστερά και δεξιά της η Κοινωνία των Αποστόλων. Ο ναός επικοινωνεί με μικρή θύρα με το Ιερό Βήμα του κυρίως ναού.
Το τέμπλο είναι αξιόλογο, ξύλινο και σκαλιστό και κατασκευάστηκε περίπου το 1754.
Παρεκκλήσι του Αγίου Γεωργίου
Νότια του Ιερού Βήματος, εκεί που καταλήγει η νότια στοά του νάρθηκα, και δεξιά της εισόδου προς το ναό βρίσκεται ένα μικρό παρεκκλήσι του Αγίου Γεωργίου. Αγιογραφήθηκε το 1730, σύμφωνα με επιγραφή που υπάρχει στο υπέρθυρο του παρεκκλησίου. Οι τοιχογραφίες που σώζονται μέσα στο μικρό ναό είναι λιγοστές και ασυντήρητες. Περιλαμβάνουν σκηνές από τον Βίο του Αγίου Γεωργίου και την παράσταση της Κοιμήσεως της Θεοτόκου. Το τέμπλο, που είναι και αυτό ξυλόγλυπτο, διατηρεί μόνο δύο δεσποτικές εικόνες, την Παναγιά Οδηγήτρια και τον Χριστό Παντοκράτορα. Στην εξωτερική πλευρά του παρεκκλησίου, που βλέπει στον νάρθηκα, έχουμε μία μεγάλη εικόνα του Ακάθιστου Ύμνου που αναπτύσσεται σε 3 ζώνες. Ανάμεσά τους συμπεριλαμβάνεται και μία ζώνη με μετάλλια Αγίων. Εδώ απεικονίζονται οι 23 από τις 24 σκηνές του Ακάθιστου Ύμνου.
Οι αγιογράφοι του ναού προσπάθησαν να συνδυάσουν την αρχαία ελληνική φιλοσοφία με τον Χριστιανισμό και έκαναν τον ναό άξιο πανελλήνιας προβολής λόγω των καλλιτεχνικών και ιστορικών του αγιογραφιών.
Πηγές
Κατηγορία:Μνημεία Δήμου Ελασσόνας Κατηγορία:Χριστιανικοί ναοί στη Θεσσαλία Τσαριτσανη
.kw
.kw είναι ο top-level domain κωδικός για το Κουβέιτ στο Διαδίκτυο.
Εξωτερικοί σύνδεσμοι
Κατηγορία:Κουβέιτ Κατηγορία:Top-level domains
Toppdomän
Ίκαρος ο Υπερήσιος
Ο Ίκαρος ο Υπερήσιος (8ος/7ος αιώνας π.Χ.) ή Ικάριος, ήταν αρχαίος Έλληνας ολυμπιονίκης με καταγωγή από την Υπερησία, ο οποίος στέφθηκε νικητής στο αγώνισμα του σταδίου κατά τους 23ους (688 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αχαιοί ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (7ος αιώνας π.Χ.)
119 π.Χ.
Γεγονότα
Αναλαμβάνει ο Περσέας Β ΄΄.
Θάνατοι
Κατηγορία:Έτη
Τσανγκτσούν
Η Τσανγκτσούν (κινεζικά: 长春; πινγίν: Chángchūn) είναι πρωτεύουσα και μεγαλύτερη πόλη της επαρχίας Τζιλίν, στη βορειοανατολική Κίνα. Σύμφωνα με την απογραφή του 2010, εντός των διοικητικών ορίων της πόλης κατοικούν 7.674.439 άνθρωποι, ενώ ο αστικός πληθυσμός της πόλης είναι 3.815.270 κάτοικοι. Βρίσκεται στο κέντρο της πεδιάδας της βορειοανατολικής Κίνας.
Στην πόλη λειτουργούν τρεις σιδηροδρομικοί σταθμοί και διεθνές αεροδρόμιο. Στην πόλη λειτουργούν 27 ινστιτούτα τριτοβάθμιας εκπαίδευσης, με συνολικά 160.000 φοιτητές. Τα σημαντικότερα πανεπιστήμια της πόλης είναι το Πανεπιστήμιο Τζιλίν και το Βορειοανατολικό Φυσιολογικό Πανεπιστήμιο.
Εξωτερικοί σύνδεσμοι
κατηγορία:Πόλεις της Κίνας
Στεγόσαυρος
Ο Στεγόσαυρος (Stegosaurus) ήταν ένας φυτοφάγος δεινόσαυρος που έζησε την Ιουρασική Περίοδο. Η πλάτη του καλυπτόταν από μεγάλες κεράτινες πλάκες που ξεκινούσαν μικρές από τη βάση του κεφαλιού του, μεγάλωναν και κατέληγαν στην ουρά, όπου μετουσιώνονταν σε τέσσερα αγκάθια.
Ήταν ένα ογκώδες τετράποδο, με 7-9 μέτρα μήκος και βάρος 5-7 τόνους. Οι Στεγόσαυροι ζούσαν σε μικρές οικογενειακές ομάδες με αρχηγό το πιο δυνατό θηλυκό. Κάθε χρόνο, οι ομάδες αυτές ενώνονταν σ' έναν συγκεκριμένο τόπο για την περίοδο της αναπαραγωγής. Τα θηλυκά γεννούσαν τότε γύρω στα 12 αβγά το καθένα.
Ο Στεγόσαυρος ήταν φιλήσυχος και έβοσκε τη χαμηλή βλάστηση κοντά στις όχθες των ποταμών ή στις κοιλάδες. Σε περιόδους πείνας όμως, μπορούσε να τραφεί και με ασπόνδυλα, ή μικρά νεκρά ζώα
Κατηγορία:Στεγοσαυρίδες Κατηγορία:Σύμβολα του Κολοράντο
Ντάλια Ιτσίκ
Η Ντάλια Ιτσίκ (20 Οκτωβρίου 1952) είναι Ισραηλινή πολιτικός, πρόεδρος του Κοινοβουλίου. Υπηρέτησε 2 φορές ως προσωρινή πρόεδρος της χώρας της. Ανήκει στο κόμμα Καντίμα. Είναι παντρεμένη με 3 παιδιά.
Πρώιμη πολιτική καριέρα
Γεννήθηκε στην Ιερουσαλήμ. Η οικογένειά της έχει ρίζες από το Ιράκ. Χρημάτισε αντιδήμαρχος της Ιερουσαλήμ και εξελέγη στη Βουλή το 1992. Μέλος του Εργατικού Κόμματος αρχικά, διετέλεσε υπουργός Εμπορίου, Περιβάλλοντος και Μεταφορών και Επικοινωνιών. Τον Νοέμβριο του 2005 αποχώρησε από το Εργατικό Κόμμα και εντάχθηκε στο νεοσυσταθέν κόμμα του Αριέλ Σαρόν, στο Καντίμα.
Προσωρινή πρόεδρος
Στις 4 Μαΐου 2006 έγινε η πρώτη γυναίκα που εξελέγη Πρόεδρος στην Κνεσέτ. Στις 25 Ιανουαρίου 2007 της ανατέθηκαν προσωρινά τα καθήκοντα του Προέδρου Μοσέ Κατσάβ, καθώς ο τελευταίος έθεσε εαυτόν σε διαθεσιμότητα για τρεις μήνες, εν μέσω των εναντίον του κατηγοριών για βιασμό και απάτη. Έγινε ξανά επίσημα πρόεδρος την 1η Ιουλίου 2007 και την διαδέχθηκε ο Σιμόν Πέρες στις 15 Ιουλίου 2007.
Ρωσική Ορθόδοξη Εκκλησία Αγίου Νικολάου (Λυών)
Η Ρωσική Ορθόδοξη Εκκλησία Αγίου Νικολάου (ρώσικα: Храм Св. Николая Чудотворца) είναι εκκλησία η οποία ευρίσκεται επί του αριθμού 5 της rue Sainte-Geneviève, η οποία ευρίσκεται εντός του 6ου Δημοτικού Διαμερίσματος της Λυών, στην συνοικία των Μπροτώ.
Πρόκειται για “μη κανονική” ορθόδοξη εκκλησία (Ρωσική Ορθόδοξη Εκκλησία εκτός Ρωσίας - Προσωρινή Ανώτατη Αρχή της Εκκλησίας), αφότου η ενορία αποχώρησε το 2001 από την σύνοδο της Ρωσικής Ορθόδοξης Εκκλησίας εκτός Ρωσίας του Μητροπολίτη Λαύρου.
Εξωτερικοί Σύνδεσμοι
Κατηγορία:Ανατολική Ορθοδοξία στη Γαλλία
Παύλος Μυλωνάς (αρχιτέκτονας)
Ο Παύλος Μυλωνάς (1915 - 2005) ήταν αρχιτέκτονας και μέλος της Ακαδημίας Αθηνών.
Βιογραφία
Γεννήθηκε στην Αθήνα και ήταν γιος του Μιλτιάδη Μυλωνά, μηχανικού και επιθεωρητή δημοσίων έργων, και της Έλλης Ζάννου, κόρης του δικηγόρου Κωνσταντίνου Ζάννου. Απο την πλευρά του πατέρα του ήταν εγγονός του Κυριάκου Μυλωνά, ανηψιός του Αλέξανδρου Μυλωνά και πρωτος ξάδελφος του Γεωργίου Μυλωνά ενώ από την πλευρά της μητέρας του καταγόταν από την επιχειρηματική οικογένεια Ζάννου και ήταν ανηψιός του Δημητρίου Ζάννου, αδελφού της μητέρας του. Σπούδασε πολιτικός μηχανικός και αρχιτέκτονας μηχανικός στο Εθνικό Μετσόβειο Πολυτεχνείο και πραγματοποίησε μεταπτυχιακές σπουδές στο Πανεπιστήμιο Κολούμπια της Νέας Υόρκης την περίοδο 1945 - 1949. Την περίοδο της κατοχής (1941 - 1945) είχε εργαστεί ως επιμελητής στην Αρχιτεκτονική Σχολή.
Ακουλούθησε ακαδημαϊκή καριέρα εκλεγόμενος το 1956 τακτικός καθηγητής στην έδρα της Ρυθμολογίας στην Ανώτατη Σχολή Καλών Τεχνών, θέση στην οποία παρέμεινε μέχρι το 1982 οπότε και αποχώρησε πια ως ομότιμος καθηγητής. Το 1976 δίδαξε και στο πανεπιστήμιο Columbia. Το 1996 εξελέγη τακτικό μέλος της Ακαδημίας Αθηνών στην έδρα Αρχιτεκτονικής. Το 1987 τιμήθηκε με το Αριστείον Γραμμάτων και Τεχνών της Ακαδημίας Αθηνών ενώ το 2001 με τον τίτλο του επίτιμου μέλους του ICOMO. Επίσης έχει χρηματίσει μέλος του Κεντρικού Αρχαιολογικού Συμβουλίου. Με αυτή την ιδιότητα το 1958 πρότεινε την ανακήρυξη της Ύδρας ως προστατευόμενου μνημειακού συνόλου, το οποίο και πέτυχε το 1962.
Παραπομπές
Κατηγορία:Έλληνες αρχιτέκτονες Κατηγορία:Έλληνες πολιτικοί μηχανικοί Κατηγορία:Έλληνες πανεπιστημιακοί Κατηγορία:Μέλη της Ακαδημίας Αθηνών
Επανάσταση του Γεωργίου Καντανολέου
Η Επανάσταση του Γεωργίου Καντανολέου είναι η τελευταία μεγάλη επαναστατική ενέργεια των Κρητικών απέναντι στην Βενετική κυριαρχία. Εκδηλώθηκε στα 1527 και είναι γνωστή με το όνομα του αρχηγού της Γεώργιου Καντανολέου ή Λυσσογιώργη.
Η επανάσταση
Με κέντρο την περιοχή των Κεραμειών των Χανίων από το 1523 είχαν αρχίσει να εκδηλώνονται μικροανταρσίες του ντόπιου πληθυσμού, ενώ 600 άντρες είχαν καταλάβει την περιοχή. Όταν απλώθηκε το κίνημα στα γύρω χωριά, οι Βενετικές αρχές θα προβούν στην εκτέλεση δύο Σφακιανών των Μανώλη και Γιάννη Σαρακηνού. Αυτό δεν μπόρεσε όμως να κατασιγάσει τον ολοένα και πιο γενικευμένο επαναστατικό αναβρασμό. Έτσι οι αρχές θα τηρήσουν μετριοπάθεια και για να μην οξύνουν τις αντιδράσεις αλλά και επειδή δεν διέθεταν επαρκείς δυνάμεις. Ο Γεώργιος Καντανολέος υπήρξε πρωτεργάτης μίας από αυτές τις εξεγέρσεις. Αφού αυτοανακηρύχθηκε ρετούρης (rettore), διοικητής, ξεκίνησε την επανάσταση πριν από τις 15 Ιανουαρίου 1527.
Η καταστολή της
Στα τέλη του Οκτωβρίου του 1527 αποφασίζεται η βίαιη καταστολή της επανάστασης. Ο στρατιωτικός διοικητής του νησιού Ιερώνυμος Corner επικεφαλής 1500 ανδρών εκστράτευσε εναντίον των επαναστατών καταπνίγοντας στο αίμα τους εξεγερμένους και καταστρέφοντας χωριά όπως τον Αλίκαμπο, τα Κεραμειά, τα Μεσκλά και τους Λάκκους. Όσοι διέφυγαν τη σύλληψη επικηρύχτηκαν. Το 1528 μετά από προδοσία ντόπιου, οι αδελφοί Γεώργιος και Ανδρόνικος Χορτάτσης και ο Λέοντας Θεοτοκόπουλος από τους Λάκκους συνελήφθησαν και απαγχωνίστηκαν. Ο Καντανολέος θα επικηρυχθεί για 1000 υπέρπυρα και στο τέλος θα συλληφθεί μετά από προδοσία.
Οι συνέπειες της καταστολής
Ο συνολικός αριθμός των νεκρών έφθασε τους 700. Οι περισσότεροι κάτοικοι εκτοπίσθηκαν και ιδιαίτερα η γενιά των Κόντων. Οι περισσότεροι θα σταλούν στην Κύπρο κυρίως στην περιοχή της Πάφου. Αργότερα θα θελήσουν να επιστρέψουν στην Κρήτη, όπως και οι Κόντοι οι οποίοι το 1536 θα αιτηθούν επιστροφής τους στον Αλίκαμπο. Οι Βενετοί θα επιχειρήσουν να δημεύσουν τα κτήματα των φυγάδων, η αξία των οποίων έφτανε τα 22.000 υπέρπυρα, αλλά τελικά τα επέστρεψαν στους ιδιοκτήτες τους.
Ο χαρακτήρας της εξέγερσης
Η εξέγερση του Γεωργίου Καντανολέου είχε «κοινωνικά αίτια. Ήταν κίνημα λαϊκό, με στόχους τον μετριασμό των φόρων και την παύση των αυθαιρεσιών της βενετικής διοίκησης. Κάποια επέκτασή του, που δεν θα ήταν απίθανη, αν οι Βενετοί δεν έπαιρναν τα κατάλληλα μέτρα, θα μπορούσε ασφαλώς να του προσδώσει και εθνικό χαρακτήρα»
Εξωτερικοί σύνδεσμοι
Γεωργιος Καντανολεος
.ky
.ky είναι ο top-level domain κωδικός για τις Νήσους Κέιμαν στο Διαδίκτυο.
Παραπομπές
Κειμαν Νησοι Κατηγορία:Top-level domains
120 π.Χ.
Θάνατοι
Κατηγορία:Έτη
Παναγιώτης Κακλαμάνος
Ο Παναγιώτης Κακλαμάνος ή Χρυσανθόπουλος ήταν αγωνιστής της Επανάστασης του 1821.
Δράση
Γεννήθηκε στη Βυτίνα το 1790 και ήταν εγγονός του Παν. Κακλαμάνου (πρώην Κορδούρου). Πριν την έκρηξη του απελευθερωτικού αγώνα κατοικούσε στην Κωνσταντινούπολη και εργαζόταν στον τραπεζικό οίκο των Παπαρρηγόπουλων. Το 1822 κατήλθε στην επαναστατημένη Ελλάδα και κατατάχθηκε στο ιππικό. Υπηρέτησε ως υπασπιστής διαδοχικά τους αρχηγούς Ν. Ταμπακόπουλο, Γ. Μαυρομιχάλη, Χατζημιχάλη και Γ. Καραϊσκάκη. Πήρε μέρος σε διάφορες πολεμικές επιχειρήσεις εναντίον των δυνάμεων του Δράμαλη, του Κεχαγιάμπεη, του Κιουταχή, του Ιμπραήμ κλπ. Μεταξύ άλλων συμμετείχε στις μάχες στο Σούλι Κορινθίας, στα Βέρβαινα, στο Νεόκαστρο, στο Δίστομο, στο Κερατσίνι όπου τραυματίστηκε στο πόδι, στο Κλήμα Ναυπάκτου όπου τραυματίστηκε στο στήθος και στη μάχη του Φαλήρου όπου έχασε το δεξί του χέρι από βολή κανονιού.
Επί κυβέρνησης Ιωάννη Καποδίστρια διετέλεσε το 1829 υπασπιστής του φρούραρχου του Ναυπλίου, Καρόλου Γουλιέλμου φον Χάιντεκ και αργότερα πολιτάρχης της ίδιας πόλης. Σύμφωνα με τη διήγηση του Θεόδωρου Κολοκοτρώνη στον Γεώργιο Τερτσέτη, ο Κακλαμάνος φαίνεται να ήταν μυημένος στο σχέδιο δολοφονίας του Καποδίστρια. Για τη συνεισφορά του στην επανάσταση, κατετάγη από το αρχείο αγωνιστών στην πέμπτη τάξη αξιωματικών.
Παραπομπές
Κατηγορία:Αγωνιστές του 1821
Χριστόδουλος Ευθυμίου
Ο Χριστόδουλος Ευθυμίου ήταν Έλληνας εθνικός ευεργέτης.
Βιογραφικά στοιχεία
Γεννήθηκε στα Ιωάννινα στις 11 Ιανουαρίου 1776. Έμαθε τα πρώτα γράμματα στα ακμάζοντα σχολεία της πατρίδας του.
Ασχολήθηκε από νωρίς με το εμπόριο και σύντομα απόκτησε μεγάλη περιουσία. Εγκαταστάθηκε στην Αθήνα, όπου οι εμπορικές του ασχολίες ευδοκίμησαν ακόμη περισσότερο.
Κληροδότησε μέρος της περιουσίας του στο Εθνικό Πανεπιστήμιο και σε άλλα ιδρύματα.
Απεβίωσε στην Αθήνα στις 13 Μαΐου 1847.
Εξωτερικοί σύνδεσμοι
Κατηγορία:Έλληνες ευεργέτες
Κλεοπτόλεμος ο Λακεδαιμόνιος
Ο Κλεοπτόλεμος ο Λακεδαιμόνιος (8ος/7ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα του σταδίου κατά τους 24ους (684 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Σπαρτιάτες ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (7ος αιώνας π.Χ.)
Τουμέρ Μετίν
Σταδιοδρομία σε συλλόγους
Έχει αγωνιστεί στις Ζονγκουλντακσπόρ, Σαμσουνσπόρ, Μπεσίκτας και Φενερμπαχτσέ, ενώ τον Ιανουάριο του 2008 παραχωρήθηκε για έξι μήνες με τη μορφή δανεισμού στην Λάρισα. Στην συνέχεια επέστρεψε στην Τουρκία τον Ιανουάριο του 2009, όμως επανήλθε στην Λάρισα όπου και αγωνίστηκε ως το 2011, για να συμφωνήσει στη συνέχεια με την Κέρκυρα. Στις 9 Δεκεμβρίου του 2011, ανακοίνωσε την αποχώρηση του από την ενεργό δράση.
Διεθνής σταδιοδρομία
Έχει διατελέσει στο παρελθόν βασικό στέλεχος της Εθνικής Τουρκίας, με την οποία μετράει 26 επίσημες συμμετοχές έχοντας σημειώσει 7 γκολ.
Διακρίσεις
Μπεσίκτας
Φενερμπαχτσέ
Τουρκία
Εξωτερικοί σύνδεσμοι
Μετιν Τουμερ Μετιν Τουμερ Μετιν Τουμερ Μετιν Τουμερ Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Τουρκίας Κατηγορία:Ποδοσφαιριστές Φενερμπαχτσέ Κατηγορία:Ποδοσφαιριστές Μπεσίκτας Κατηγορία:Ποδοσφαιριστές Σαμσουνσπόρ Κατηγορία:Ποδοσφαιριστές Εθνικής Τουρκίας A2 Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Ελλάδα Κατηγορία:Τούρκοι ποδοσφαιριστές στο εξωτερικό
Δημοκρατία του Ταμράς
Η Δημοκρατία του Ταμράς (Βουλγ.: Тъмръшка република, Ταμράσκα Ρεπούμπλικα) ήταν μια βραχύβια αυτοδιοικούμενη πολιτεία των Πομάκων που ζούσαν στην περιοχή της Ροδόπης και υπήρξε από το 1878 έως το 1886.
Γεωγραφία
Η περιοχή βρίσκεται μεταξύ των ποταμών Βάχα και Χεπελάρη. Η επαναστατημένη περιοχή αρχικά αποτελούνταν από 17 χωριά τα οποία αυξήθησαν σε 21 εως το 1880. Κάποια από τα χωριά ήταν το Τρίγκραντ, η Μούγλα, το Μπέντεν, το Μιχάλκοβο, το Σκόμπλεβο, το Χουρούκοβο και το Ντεβίν
Ιστορία
Η αυτόνομη περιοχή εμφανίστηκε καθώς οι Πομάκοι του Ταμράς προσπαθούσαν να αποφύγουν την επιρροή των Βουλγάρων και των Ρώσσων μετά τους Ρωσσοτουρικούς πολέμους.
Ο Πρόεδρος της αυτονομίας ήταν ο Αχμέντ Αγά Ταμρασλυάτα. Είχε πάρει μέρος στην επανάσταση του Απριλίου, υποστηριζόμενος από τους ντόπιους παίρνοντας το μέρος των Οθωμανών. Έτσι όταν, δύο χρόνια αργότερα οι Ρωσσοβουλγαρικές δυνάμεις κέρδιζαν έδαφος, αυτός με τις δυνάμεις του συμπτύχθηκε νοτιότερα για να αποφύγει τα αντίποινα.
Αφότου οι Ρώσσοι αποχώρησαν από την περιοχή της Ροδόπης, ο Αγάς και οι δυνάμεις του επέστρεψαν και ίδρυσαν την αυτονομία τους.
Ο Αχμέντ Αγα Ταμρασλυάτα έβαλε τρεις φορές χαμηλότερους φόρους από την Οθωμανική αυτοκρατορία και γι'αυτό αυξήθικε ο αριθμός των χωριών που διοικούσε από 17 σε 21. Αυτήν την περίοδο η δημοκρατία του Ταμράς έστειλε απεσταλμένους στη Φιλιππούπολη και εξέδωσε βίζα. Τον ίδιο χειμώνα οι αντιπρόσωποι της Δημοκρατίας του Ταμράς και των Οθωμανών αποφάσισαν την επιστροφή των τεσσάρων τελευταίων χωριών στην Ανατολική Ρωμυλία.
Ηγέτες
Η φρουρά αποτελούταν από 20 άνδρες. Οι αρχηγοί των χωριών είχαν μεγάλη εξουσία και η πρωτεύουσα μετακινούταν συνέχεια. Αρχικά ήταν στο Τρίγκραντ, μετέπειτα στο Ναστάν, αργότερα στο Μιχάλκοβο και ούτω καθεξής.
Βιβλιογραφία
Κατηγορία:Ιστορία της Βουλγαρίας Κατηγορία:Πομάκοι Ταμρας
121 π.Χ.
Θάνατοι
Κατηγορία:Έτη
Έντγκαρ Τζόουνς
Ο Έντγκαρ Τζόουνς (Edgar Jones, γεννήθηκε 17 Ιουνίου 1956) είναι Αμερικανός πρώην καλαθοσφαιριστής.
Καριέρα στις ΗΠΑ
Αγωνιζόταν στη θέση του πάουερ φόργουορντ με ύψος 2.08. Ήταν διάσημος από τα χρόνια που αγωνιζόταν στο κολλεγιακό πρωτάθλημα με το Πανεπιστήμιο της Νεβάδα το διάστημμα 1975–79. Με τους 1.877 πόντους που σημείωσε ήταν ο πρώτος σκόρερ της ομάδας του Πανεπιστημίου της Νεβάδα έως το 2006.
Διαγωνισμός καρφωμάτων
Το 1984 αγωνίστηκε στον πρώτο διαγωνισμό καρφωμάτων του ΝΒΑ που ήταν και ένας από τους πιο ανταγωνιστικούς. Κατετάγη 5ος, έχοντας αντιπάλους αθλητές που άφησαν ιστορία για τα καρφώματά τους, οι οποίοι ήταν οι Larry Nance, Julius Erving, Dominique Wilkins, Darrell Griffith, Ralph Sampson, Orlando Woolridge, Clyde Drexler, Michael Cooper.
Καριέρα στην Ελλάδα
Αγωνίστηκε στον Παναθηναϊκό τις σεζόν 1988-1989 και 1989-1990 και εντυπωσίασε με το στυλ του παιχνιδιού του. Ήταν εξαιρετικός κοντά στο καλάθι αλλά και ικανότατος σουτέρ πάρα το ύψος του. Η παρουσία του στον Παναθηναϊκό υπήρξε καταλυτική. Ο Τζόουνς είναι ένας από τους πιο πλήρεις αθλητές που φόρεσαν τη φανέλα του συλλόγου. Το ρεκόρ των 27,5 πόντων κατά μέσο όρο, που σημείωσε την περίοδο 1989-90 αλλά και οι 24,1 την προηγούμενη χρονιά παραμένει ακατάριπτο για τους αθλητές του ΠΑΟ, ενώ τα 14,5 ριμπάουντ κατά μέσο όρο που συγκέντρωσε την περίοδο 1989-90 αποτελούν ακόμα μια από τις καλύτερες επιδόσεις στο σύλλογο. Τις δυο χρονιές που αγωνίστηκε στον Παναθηναϊκό βρέθηκε μέσα στην πρώτη πεντάδα των καλύτερων σκόρερ του πρωταθλήματος, 5ος το 1989 (456 πόντοι) και 5ος το 1990 (600 πόντοι).
Τη σεζόν 1991-1992 αγωνίστηκε στον Άρη σε ηλικία 35 ετών και κατέκτησε το Κύπελλο Ελλάδος.
Ήταν χαρακτηριστικότατος ο σπάνιος τρόπος που εκτελούσε τις ελεύθερες βολές των φάουλ: Δεν τις πραγματοποιούσε από την μέση της γραμμής, αλλά πάντα από την γωνία εντός του ημικυκλίου.
Όρος Παντοκράτορας
Ο Παντοκράτορας είναι το ψηλότερο βουνό της Κέρκυρας, με υψόμετρο 906 μέτρων. Καταλαμβάνει το βορειοανατολικό άκρο του νησιού και καταλήγει ανατολικά στο στενό της Κέρκυρας. Η κορυφή του προσφέρει εξαιρετική θέα καθώς από αυτή διακρίνεται ολόκληρο το νησί και μεγάλο τμήμα των κοντινών Αλβανικών ακτών. Δεύτερη υψηλότερη κορυφή είναι το Στραβοσκιάδι με υψόμετρο 849μ. Στην αρχαιότητα το βουνό ονομαζόταν Ιστώνη. Το σημερινό του όνομα το οφείλει στην ομώνυμη μονή που χτίστηκε σχεδόν στην κορυφή του βουνού τον 14ο αιώνα. Η μονή είναι σήμερα γνωστή ως Ιερά Μονή Υψηλού Παντοκράτορος. Κοντά της λειτουργεί τα τελευταία χρόνια καφετέρια και σε μικρή απόσταση από αυτή έχουν τοποθετηθεί τηλεπικοινωνιακές κεραίες.
Τηλεπικοινωνίες
Υπάρχουν στο βουνό, τηλεοπτικές και ραδιοφωνικές κεραίες για την καλύτερη κάλυψη, των τηλεοπτικών σταθμών εθνικής εμβέλειας και των περιφερειακών τηλεοπτικών σταθμών της Κέρκυρας και της Δυτικής Ελλάδας, των ραδιοφωνικών σταθμών του νησιού και των κρατικών ραδιοφωνικών σταθμών της ΕΡΑ. Το κέντρο εκπομπής του Παντοκράτορα καλύπτει σχεδόν όλο τον νόμο Κερκύρας (με συμπληρωματικά κέντρα εκπομπής για το βόρειο και νότιο τμήμα του νησιού της Κέρκυρας τα κέντρα εκπομπής «Ρόδα» και «Παλαιοκαστρίτσα»), τους παρακείμενους όμορους νομούς της Ηπείρου: Θεσπρωτίας (κυρίως τα παράλια, και την πόλη της Ηγουμενίτσας) και Πρέβεζας (κυρίως την περιοχή της Πάργας), ένω λήψη έχει αναφερθεί και σε ορεινές περιοχές του νομού Ιωαννίνων, καθώς και στα υπόλοιπα νησιά του Ιονίου (πλην της Ζακύνθου), με ικανοποιητική λήψη κυρίως στα βόρεια τμήματα της Λευκάδας και της Κεφαλλονιάς (με συμπληρωματικά κέντρα εκπομπής για τις υπόλοιπες περιοχές των νησιών αυτών τα κέντρα εκπομπής «Ακαρνανικά» και «Αίνος»). Λήψη έχει αναφερθεί επίσης και εκτός ελληνικής επικράτειας, στα παράλια της Νότιας Αλβανίας (Άγιοι Σαράντα, Εξαμίλι κ.α.), καθώς και της Ιταλίας (τους καλοκαιρινούς μήνες μόνο την πόλη Λέτσε και τους γύρω οικισμούς).
Εξωτερικοί σύνδεσμοι
Παντοκρατορας
Μεταγραφή (βιολογία)
Στη βιολογία, μεταγραφή ονομάζεται το πρώτο στάδιο της γονιδιακής έκφρασης και περιγράφει τη διαδικασία κατά την οποία δημιουργείται ένα μόριο RNA, με χρήση μιας αλυσίδας του DNA ως πρoτύπου, της οποίας είναι συμπληρωματικό. Χρησιμοποιείται ο όρος μεταγραφή γιατί η γενετική πληροφορία, στη γλώσσα του DNA, μεταγράφεται στη γλώσσα του RNA, με τη διαφορά πως η βάση ουρακίλη χρησιμοποιείται αντί της θυμίνης (Το RNA συνίσταται από ουρακίλη στη θέση της θυμίνης). Η διαδικασία αυτή συμβαίνει στον πυρήνα των ευκαρυωτικών κυττάρων ή στο πυρηνοειδές των προκαρυωτικών,στα μιτοχόνδρια και στους χλωροπλάστες. Σκοπός της είναι να μεταφερθούν οι γενετικές πληροφορίες από το DNA στα ριβοσώματα, για να γίνει η πρωτεϊνοσύνθεση. Η μεταγραφή του DNA μπορεί να γίνει πολλές φορές ταυτόχρονα επιταχύνοντας τις διεργασίες του κυττάρου. Σπανίως η μεταγραφή συμβαίνει αντίστροφα, όπως κατά την διαδικασία της αντίστροφης μεταγραφής, όπου δημιουργείται DNA με καλούπι το RNA από ρετροϊούς με τη βοήθεια του ενζύμου αντίστροφη μεταγραφάση.
Περιγραφή της μεταγραφής
450px|μικρογραφία|Σχεδιάγραμμα που παριστάνει τη διαδικασίας της μεταγραφής κατά το στάδιο της επιμήκυνσης, όπου το ένζυμο της [[RNA πολυμεράσης (RNAP) ολισθένει πάνω στην ανοικτή διπλή έλικα του DNA (μαύρο) συνθέτοντας RNA (μπλε σκούρο). Οι μεταγραφικοί παράγοντες του σταδίου της έναρξης (που προηγήθηκε) απεικονίζονται στα αριστερά. Το στάδιο της επιμήκυνσης ακολουθεί το τελικό στάδιο του τερματισμού (δεν απεικονίζεται).]]
Σε ένα γονίδιο, δηλαδή ένα τμήμα του DNA (για την ακρίβεια η διαδικασία γίνεται ταυτόχρονα σε πολλά σημεία διαφορετικών ή ίδιων μορίων DNA) ανοίγει η διπλή έλικα του DNA. Έπειτα, σχηματίζεται με τη βοήθεια ενζύμων όπως της RNA πολυμεράσης ο αντίστοιχος κλώνος του RNA σύμφωνα με την αρχή της συμπληρωματικότητας, δηλαδή η σύνθεση του μορίου του RNA γίνεται με βάση τη σύνθεση του DNA. Κατά τη διάρκεια της μεταγραφής μπορούν να γίνουν λάθη, δηλαδή να παραβιαστεί η αρχή της συμπληρωματικότητας, πιο συχνα απο την διαδικασία της αντιγραφής του DNA. Η μεταγραφή τελειώνει και μετά η έλικα του DNA ξανακλείνει, ενώ το RNA ταξιδεύει στα ριβοσώματα, για τη μετάφραση του RNA.
Πηγές
Μεταγραφη του DNA Κατηγορία:Κυτταρικές διεργασίες Κατηγορία:Μοριακή Βιολογία
.mg
.mg είναι ο top-level domain κωδικός για τη Μαδαγασκάρη στο Διαδίκτυο.
Παραπομπές
Κατηγορία:Μαδαγασκάρη Κατηγορία:Top-level domains
סיומת אינטרנט Toppdomän
Παντοκράτορας (αποσαφήνιση)
Με το όνομα Παντοκράτορας αναφέρονται:
Επίσης
Πολυκομματισμός
Με τον όρο πολυκομματισμό αναφερόμαστε στο πολιτικό σύστημα στο οποίο υπάρχουν πολλά κόμματα.
Σε ένα πολυκομματικό σύστημα δίνεται η ευκαιρία σε διάφορα πολιτικά κόμματα να έλθουν στην εξουσία, είτε μόνα τους, είτε σχηματίζοντας κυβερνήσεις συνασπισμού. Ο πιο αποτελεσματικός αριθμός κομμάτων σε ένα πολυκομματικό σύστημα συνήθως είναι μεγαλύτερος του δύο και μικρότερος του δέκα. Το πολυκομματικό σύστημα εμποδίζει οποιοδήποτε κόμμα από το να μονοπωλεί την εξουσία, διατηρώντας συνεχώς και ανεξέλεγκτα τον έλεγχο της βουλής των εκλεγμένων αντιπροσώπων. Το εκλογικό σύστημα της ενισχυμένης αναλογικής, και ακόμη περισσότερο το πλειοψηφικό με μονοεδρικές περιφέρειες, τείνει να δημιουργεί δικομματικό σύστημα διακυβέρνησης, παρά την ύπαρξη περισσότερων των δύο κομμάτων. Αντιθέτως, το εκλογικό σύστημα της απλής αναλογικής, ευνοεί τις κυβερνήσεις συνασπισμού με συμμετοχή περισσοτέρων των δύο κομμάτων στην κυβέρνηση.
Κατηγορία:Δημοκρατία Κατηγορία:Διακυβέρνηση
Εύδρομος
Στην ελληνική μυθολογία ο Εύδρομος ήταν ήρωας και προστάτης των αγωνισμάτων δρόμου.
Στον Εύδρομο ήταν αφιερωμένος ο ιερός περίβολος του σταδίου των Δελφών. Στον αναλημματικό τοίχο του σταδίου αυτού υπήρχε χαραγμένη επιγραφή σε στίχους, η οποία απαγόρευε στον οποιονδήποτε να φέρει κρασί στο ιερό του Ευδρόμου. Ο παραβάτης αυτής της απαγορεύσεως θα έπρεπε να προσφέρει υποχρεωτική θυσία στον ήρωα και επιπλέον να πληρώσει πρόστιμο πέντε δραχμών. Το μισό αυτού του προστίμου το εισέπραττε δικαιωματικά ο κατήγορος του παραβάτη.
Πηγές
Κατηγορία:Ήρωες της ελληνικής μυθολογίας
Λούκυ Λουκ
Ο Λούκυ Λουκ (αγγλικά:  Lucky Luke ) είναι βελγικό κόμικ που δημιουργήθηκε από τον Morris. Αποτυπώνει χιουμοριστικά τις περιπέτειες του ομώνυμου "φτωχού και μόνου καουμπόι" στην Άγρια Δύση των ΗΠΑ, ο οποίος συνήθως καλείται με κάποιο τρόπο να υπηρετήσει τη δικαιοσύνη και να βάλει τέλος στις αδικίες που συναντά. Τα σπουδαιότερα τεύχη του διαχρονικά, θεωρούνται αυτά που εκδόθηκαν την εποχή που σεναριογράφος ήταν ο Ρενέ Γκοσινί. Οι περισσότερες ιστορίες του Λούκυ Λουκ τοποθετούνται σε κάποια ασαφή χρονική περίοδο, που όμως συνήθως είναι λίγα χρόνια μετά τη λήξη του Αμερικανικού Εμφυλίου, (δηλ. περίπου 1880). Λίγες είναι οι ιστορίες στις οποίες δίνεται σαφής χρονολόγηση π.χ στο τεύχος νο. 24, αλλά και αλλού. Το χαρακτηριστικό μαύρο γιλέκο, κίτρινο πουκάμισο και κόκκινο μαντήλι, που φορούσε ο ήρωας σε κάθε περιπέτεια είναι μία σαφής αναφορά στα χρώματα της σημαίας του Βελγίου. Μαζί με τα κόμικς Αστερίξ και Τεντέν, το Λούκυ Λουκ είναι ένα έξυπνο και καλοσυνάτο από τα πιο εμπορικά και διάσημα κόμικ στην Ευρώπη.
Ιστορία
Ξεκινώντας σαν μια παρωδία της Άγριας Δύσης με τα σκίτσα να αποτελούν καρικατούρες, το κόμικ πρωτοεμφανίστηκε το 1946 από τον Morris. Η πρώτη ιστορία έκανε την εμφάνισή της στο περιοδικό Σπιρού και Φαντάζιο στις 7 Δεκεμβρίου του 1946. Μετά από αρκετά τεύχη, τα οποία ο Morris δούλεψε μόνος του, το 1955 ξεκινά τη συνεργασία του με τον Γκοσινί, οδηγώντας την έκδοση στην χρυσή της εποχή. Μετά το θάνατο του Γκοσινί, το 1977, πολλοί σεναριογράφοι συνεργάστηκαν με τον Morris, όπως οι Βικ (Vicq), Μπομπ ντε Χρόοτ (Bob de Groot), Ζαν Λετουρζί (Jean Léturgie) και ο Λο Χάρτοχ φαν Μπάντα (Lo Hartog Van Banda). Το 1987 ο Morris ξεκινά την έκδοση του Ραντανπλάν, μία σειρά βασισμένη στους χαρακτήρες του Λούκυ Λουκ, όπου σαν κύριος πρωταγωνιστής είναι ο ανόητος σκύλος της φυλακής (Ραντανπλάν). Μετά το θάνατο του Morris, το 2001, ο Γάλλος σχεδιαστής Ασντέ (Achdé) συνέχισε τη σχεδίαση των νέων ιστοριών σε συνεργασία με τον σεναριογράφο Λοράν Γκερά (Laurent Gerra).
Ο Λούκυ Λουκ μέχρι και το 1983 εμφανιζόταν με ένα τσιγάρο στο στόμα. Ο Morris αναγκάστηκε να το αντικαταστήσει στο σχέδιο με ένα κομματάκι άχυρο, εξαιτίας της κριτικής που δεχόταν από τις αντικαπνιστικές οργανώσεις και για εμπορικούς λόγους, προκειμένου το κόμικ να έχει επιτυχία και στην αμερικάνικη αγορά. Ο ίδιος είχε δηλώσει πως «το τσιγάρο είναι μέρος του χαρακτήρα του ήρωα, όπως η πίπα του Ποπάυ». Ο Παγκόσμιος Οργανισμός Υγείας τον βράβευσε το 1988 για την εξαφάνιση του τσιγάρου από το κόμικς.
Πλοκή
Ο Λούκυ Λουκ είναι ένας καουμπόι με μοναδικές ικανότητες στο σημάδι και στην ταχύτητα τραβήγματος του πιστολιού. Είναι ο άνθρωπος που κυριολεκτικά "πυροβολεί πιο γρήγορα και από τη σκιά του". Ο φτωχός και μόνος καουμπόι περιπλανώμενος στην Άγρια Δύση χρησιμοποιεί τις δυνάμεις του για την πάταξη του εγκλήματος και την υπεράσπιση του δικαίου. Συνήθως αναλαμβάνει να οδηγήσει στη δικαιοσύνη διάφορους επικίνδυνους εγκληματίες, όπως τους αδερφούς Ντάλτον, ενίοτε όμως αναλαμβάνει δύσκολες αποστολές στην Αμερικανική μεθόριο, όπως τη προστασία ταξιδιωτών ή κυβερνητικών αποστολών.
Άλλες φορές καλείται να κάνει τον μεσάζοντα σε διάφορες διαμάχες και έριδες και να αποκαταστήσει την ομόνοια. Πάντοτε όμως ο Λούκυ Λουκ έχει τον ρόλο ενός αληθινού ήρωα με ακέραια ηθική, υπερασπιζόμενος το δίκαιο χωρίς διακρίσεις. Σε πολλές από τις περιπέτειές του για παράδειγμα, παίρνει το μέρος των Ινδιάνων ιθαγενών, υπερασπίζοντάς τους, έναντι εγκληματιών που σκοπό έχουν να εκμεταλλευτούν αυτούς ή τη γη τους. Πιστός του σύντροφος η (ο) Ντόλυ(ς), ένα άλογο με μοναδικές δυνατότητες και ευφυΐα καθώς και ξεχωριστό χιούμορ, που χρησιμοποιεί για να βοηθήσει τον Λούκυ στις δυσκολίες. Μαζί σε πολλές ιστορίες και ο Ραντανπλάν, ο σκύλος της φυλακής, που δεν φημίζεται για την ευφυΐα και τη ζωντάνια του.
Ο Λούκυ Λουκ χρησιμοποιούσε επτάσφαιρο revolver και όχι κλασικό εξάσφαιρο όπως όλοι οι άλλοι. Αυτό ανακοινώνεται στο επεισόδιο "ο Λούκυ Λουκ εναντίον Φιλ Ντέφερ ο θεριστής", όπου ο ίδιος στο τέλος μας το παρουσιάζει: φτιαγμένο από τον ίδιο, ένα όμορφο ατομικό Colt Revolver με μία επιπλέον σφαίρα, για κάθε περίσταση (όπως φάνηκε και στο επεισόδιο, καθώς με τις έξι άσκοπες εσκεμμένα βολές του, ο Φιλ Ντέφερ νόμιζε πως είχε ξεμείνει από σφαίρες, αλλά του την κρατούσε την μία και καλή για έκπληξη στο τέλος).
Στο φινάλε κάθε ιστορίας, ο Λουκ πηγαίνει προς το ηλιοβασίλεμα τραγουδώντας το τραγούδι Είμαι ένας φτωχός και μόνος καουμπόι. Περίφημα, επίσης, είναι και τα ονόματα των ηρώων που χρησιμοποιούνται, αν και εξαιρετικά δύσκολα αποδίδονται σε διαφορετική γλώσσα από του πρωτότυπου: Για παράδειγμα, ο ήρωας Φιλ Ντέφερ εικονογραφείται ως πανύψηλος και εξαιρετικά λεπτός, καθώς το όνομά του στα Γαλλικά σημαίνει "σύρμα" (Fils de Fer).
Χαρακτήρες
Λούκυ Λουκ: ένας φτωχός και μόνος καουμπόι πολύ μακριά απ' το σπίτι του.
Οι αδερφοί Ντάλτον είναι οι:
Άλλοι χαρακτήρες που εμφανίζονται σε διάφορα κόμικς της σειράς:
† Το άλογο του Λούκυ Λουκ είναι γένος αρσενικού, ωστόσο για πάρα πολλά χρόνια στην Ελληνική μετάφραση παρουσιαζόταν σαν γένος θηλυκού, κάτι που άλλαξε στα τελευταία τεύχη.
†† Στα πρώτα τεύχη ο Morris ονόμαζε τον δεύτερο πιο κοντό Τζακ και τον τρίτο πιο κοντό Ούιλλιαμ. Αργότερα όμως, άλλαξε τα ονόματά τους στη μορφή που είναι σήμερα.
Εκδόσεις
Στη σειρά της Μαμούθ Comix, περιλαμβάνονται 88 τεύχη με τις ιστορίες του στις μεγάλες κλασσικές διαστάσεις (21 εκ. × 28 εκ.). Το πρώτο Ελληνικό άλμπουμ (Ο Ληστής Με Το Ένα Χέρι) δημοσιεύθηκε το 1984, με το πιο πρόσφατο της σειράς (Μπελάδες στις φυτείες) δημοσιεύθηκε το 2020. Η ελληνική αρίθμηση δεν αντιστοιχεί με την πρωτότυπη βελγική αρίθμηση. Η ελληνική έκδοση περιλαμβάνει ιστορίες από 4 ξένες εκδόσεις: Lucky Luke - Γαλλία (ελληνικά τεύχη 1-65, 68, 70, 73-75), Red Kit - Τουρκία (ελληνικά τεύχη 66-67, 69), Kid Lucky (ελληνικά τεύχη 71-72, 83, 85-86,88), Les Aventures de Lucky Luke (ελληνικά τεύχη 76-82, 84, 87,89). Τα τεύχη που κυκλοφορούν στην Ελληνική γλώσσα είναι:
† Τα συγκεκριμένα τεύχη αποτελούνται από πολλές μικρές ιστορίες ή από μία κύρια και μερικές μικρότερες.
Έχουν εκδοθεί, επιπλέον, 2 εκτός σειράς τεύχη, που αποτελούν διαφορετικές εκδοχές του σύμπαντος του Λούκυ Λουκ:
Στην Ελλάδα εκδόθηκε και μία έκδοση με πρωταγωνιστή τον Ραντανπλάν, από την Μαμούθ Comix ξανά. Συνολικά εκδόθηκαν 16 τεύχη.
† Τα τεύχη αυτά αποτελούνται από πολλές μικρές ιστορίες.
Σε ορισμένα τεύχη του Ραντανπλάν εμφανίζεται και ο Λούκυ Λουκ, ενώ στο τεύχος νο. 8 Οι Εγκέφαλοι, πρωταγωνιστές, μαζί με τον Ραντανπλάν, είναι οι Ντάλτον.
Παλαιότερες εκδόσεις
Η πρώτη κυκλοφορία του Λούκυ Λουκ στην Ελλάδα έγινε το 1968 από τον εκδότη Θ. Ανδρεόπουλο και τις εκδόσεις Στρατίκη. Εκδόθηκαν συνολικά 48 τεύχη. Στα τέλη του 1975 οι εκδόσεις Τ. Ψαρόπουλος παίρνουν τα δικαιώματα των σειρών του Λούκυ Λουκ από τις εκδόσεις Στρατίκη που τα είχαν έως τότε. Μετά το 1980 ο Ψαρόπουλος με την εκδοτική ANGLO-HELLENIC AGENCY βάζει μόνο τη φίρμα του στο εσώφυλλο αλλά και στα εξώφυλλα.
Τον Δεκέμβριο του 1984 η εκδοτική Μαμούθ Comix παίρνει τα δικαιώματα της σειράς τα οποία έχει μέχρι σήμερα και αναλαμβάνει την έκδοση και εκδίδει το 1ο τεύχος της σειράς στην Ελληνική γλώσσα: Ο Ληστής με το ένα Χέρι.
Προσωπικότητες της εποχής
Από τις σελίδες του Λούκυ Λουκ περνούν, παραλλαγμένες ή αυθεντικές, πολλές προσωπικότητες της εποχής, όπως οι:
Μεταφορά στην τηλεόραση
Μετά την επιτυχία που σημείωσαν τα κόμικς του Λούκυ Λουκ, έγινε και η μεταφορά τους στην τηλεόραση μέσα από ταινίας αλλά και σειρές μικρών επεισοδίων.
Ταινίες
Γαλλικές:
Ιταλικές:
Παιδικές σειρές κινουμένων σχεδίων
Διάφορα στούντιο ανέλαβαν να ψηφιοποιήσουν τους χαρακτήρες του Λούκυ Λουκ με πρώτη προσπάθεια το 1983. Σταδιακά, οι περισσότερες περιπέτειες του φτωχού καουμπόι μεταφέρθηκαν επιτυχώς στην τηλεόραση. Το 2001 ξεκίνησε νέα σειρά με τίτλο: Ο Λούκι Λουκ σε νέες περιπέτειες, με τις ιστορίες αυτές να μην βασίζονται στα κόμικς. Επίσης, το 2010 ξεκίνησε να προβάλλεται η σειρά Les Dalton, Γαλλικής παραγωγής, που δεν βασίζεται στα κόμικς και επικεντρώνεται κυρίως στους αδερφούς Ντάλτον.
Εξωτερικοί σύνδεσμοι
Κατηγορία:Βελγικά κόμικς Κατηγορία:Βέλγοι χαρακτήρες κόμικς Κατηγορία:Κόμικς που έγιναν τηλεοπτικές σειρές Κατηγορία:Κόμικς που έγιναν βιντεοπαιχνίδια Κατηγορία:Κόμικς που έγιναν σειρές κινουμένων σχεδίων Κατηγορία:Κόμικς που έγιναν ταινίες κινουμένων σχεδίων Κατηγορία:Κωμικά κόμικς
.mh
.mh είναι ο top-level domain κωδικός για τα Νησιά Μάρσαλ στο Διαδίκτυο. Ο ιστότοπος του μητρώου .ts είναι ανενεργός από τα τέλη του 2021 και πριν από αυτό είχε να ενημερωθεί από το 1997.
Δείτε επίσης
Κατηγορία:Νήσοι Μάρσαλ Κατηγορία:Top-level domains
Toppdomän
Μπάριτσε (Στάρι Γκραντ)
Το Μπάριτσε (σερβικά κυριλλικά: Барице) είναι χωριό της Βοσνίας και Ερζεγοβίνης. Ευρίσκεται εντός του Δήμου του Στάρι Γκραντ, εντός του Καντονιού του Σαράγιεβο και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 60 κατοίκους.
Εξωτερικοί Σύνδεσμοι
Κατηγορία:Οικισμοί του Στάρι Γκραντ (Σαράγιεβο) Κατηγορία:Οικισμοί του Στάρι Γκραντ (Σαράγιεβο) με σερβική πληθυσμιακή πλειοψηφία
122 π.Χ.
Θάνατοι
Κατηγορία:Έτη
Πάγων ο Θηβαίος
Ο Πάγων ο Θηβαίος (8ος/7ος αιώνας π.Χ.) ή Παγώνδας, ήταν αρχαίος Έλληνας ολυμπιονίκης με καταγωγή από τη Θήβα, ο οποίος στέφθηκε νικητής στο αγώνισμα του τέθριππου κατά τους 25ους (680 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Θηβαίοι ολυμπιονίκες Κατηγορία:Αρχαίοι ολυμπιονίκες του τέθριππου‎ Κατηγορία:Αρχαίοι ολυμπιονίκες (7ος αιώνας π.Χ.)
Αντώνιος Σταθάτος
Ο '''Αντώνιος Δ. Σταθάτος''' ήταν Έλληνας εφοπλιστής, πρωταθλητής της αντισφαίρισης και αξιωματικός του Ελληνικού στρατού. Γεννήθηκε στην Βράιλα της Ρουμανίας το 1886, και είναι γόνος γνωστής οικογένεια εφοπλιστών.
Ήταν γιός του Διονυσίου Σταθάτου και της Αθηνάς Κυπαρρίση, και είχε άλλους δύο αδελφούς. Ο αδελφός του, Πέτρος ήταν επίσης αθλητής της αντισφαίρισης και επι σειρά ετών πρόεδρος του Ομίλου αντισφαίρισης Αθηνών. Από νεαρή ηλικία ήταν μέλος του Ομίλου αντισφαίρισης Αθηνών και ασχολήθηκε με την αντισφαίριση. Ήταν πρωταθλητής Ελλάδος στο διπλό αντρών, το 1909, και δεύτερος το 1911 , επίσης πρώτος στο διπλό μεικτό, το 1914 και δεύτερος, το 1911.
Κατατάχτηκε και πολέμησε στους Βαλκανικούς πολέμους. Ήταν παντρεμένος με την Ελένη Κωνσταντινίδη, γόνο πλούσιας οικογένειας από την Αλεξάνδρεια.
Το 1916 ήταν από τα ιδρυτικά μέλη της Ένωσης Ελλήνων εφοπλιστών. Το 1926 έγινε πρόεδρος της ΕΛΠΑ, σχεδόν 30 χρόνια κράτησε η θητεία του, και αναφέρεται στους πρωτεργάτες της ίδρυσης της. Το 1928, γίνεται ιδρυτικό μέλος του Ροταριανού συλλόγου της Αθήνας. Το 1932, με την Μπουγκάτι του, έτρεξε στην Α΄ ανάβαση Πάρνηθας ενώ επί προεδρίας του στην ΕΛΠΑ ξεκίνησε το 1953 το Ράλι Ακρόπολις. Το 1941 κρατήθηκε όμηρος από τον φρούραρχο της πόλης, μαζί με άλλους στο δημαρχείο της Αθήνας, σαν εγγύηση της ασφαλούς εισόδους των γερμανικών στρατευμάτων στην Αθήνα.
Πηγές
Κατηγορία:Έλληνες αθλητές της αντισφαίρισης Κατηγορία:Αθλητές του ΟΑΑ Κατηγορία:Έλληνες αξιωματικοί του Στρατού Ξηράς Κατηγορία:Έλληνες εφοπλιστές Κατηγορία:Έλληνες οδηγοί αγωνιστικών αυτοκινήτων Κατηγορία:Εφοπλιστές
123 π.Χ.
Θάνατοι
Μάδος ,Εφέσιος πολιτικός που εκλέχτηκε ύπατος το 124 και σκοτώθηκε από τον Ανδρίσκο το 123 Κατηγορία:Έτη
Στοχαστική Βελτιστοποίηση
Μέθοδοι στοχαστικής βελτιστοποίησης ονομάζονται οι μέθοδοι βελτιστοποίησης που παράγουν και χρησιμοποιούν τυχαίες μεταβλητές. Περιλαμβάνουν τις μεθόδους επίλυσης στοχαστικών προβλημάτων, δηλαδή προβλημάτων που εμφανίζουν τυχαίες μεταβλητές στην ίδια την διατύπωσή τους (ήτοι τυχαίες συναρτήσεις στόχου ή τυχαίους περιορισμούς) και μεθόδους επίλυσης μη-στοχαστικών προβλημάτων χρησιμοποιώντας τυχαίες επαναλήψεις. Ορισμένες μεθοδολογίες στοχαστικής βελτιστοποίησης χρησιμοποιούν τυχαίες επαναλήψεις για την επίλυση στοχαστικών προβλημάτων, συνδυάζοντας και τις δύο έννοιες της στοχαστικής βελτιστοποίησης. Οι στοχαστικές μέθοδοι βελτιστοποίησης γενικεύουν τις αιτιοκρατικές μεθόδους βελτιστοποίησης αιτιοκρατικών προβλημάτων.
Μέθοδοι για στοχαστικά προβλήματα
Μερικώς τυχαία δεδομένα εισόδου, και συνεπώς τυχαίες συναρτήσεις στόχου, προκύπτουν σε εφαρμογές όπως η εκτίμηση και ο έλεγχος σε πραγματικό χρόνο, η βελτιστοποίηση με την χρήση προσομοιώσεων Monte Carlo ως εκτιμήσεων ενός πραγματικού συστήματος, και προβλήματα όπου υπάρχει τυχαίο πειραματικό σφάλμα στις μετρήσεις του κριτηρίου. Σε τέτοιες περιπτώσεις, η γνώση ότι οι τιμές της συνάρτησης μολύνονται από τυχαίο "θόρυβο" οδηγεί σε αλγόριθμους που χρησιμοποιούν εργαλεία στατιστικής συμπερασματολογίας για να εκτιμήσουν τις "αληθείς" τιμές της συνάρτησης και να λάβουν στατιστικά βέλτιστες αποφάσεις για τα επόμενα βήματα. Στις μεθόδους αυτής της κατηγορίας περιλαμβάνονται:
Μέθοδοι τυχαιοποιημένης αναζήτησης
Αντίθετα, κάποιοι συγγραφείς έχουν υποστηρίξει ότι η τυχαιοποίηση μπορεί να βελτιώσει έναν ντετερμινιστικό αλγόριθμο μόνο αν ο ντετερμινιστικός αλγόριθμος ήταν εξαρχής κακά σχεδιασμένος. Ο Fred W. Glover υποστηρίζει ότι η εξάρτηση από τυχαία στοιχεία μπορεί να εμποδίσει την ανάπτυξη εφυέστερων και αποτελεσματικότερων αιτιοκρατικών μεθόδων. Ο τρόπος με τον οποίο παρουσιάζονται συνήθως τα αποτελέσματα των αλγορίθμων στοχαστικής βελτιστοποίησης (π.χ. παρουσιάζοντας μόνο τον μέσο όρο ή ακόμα και την βέλτιστη N δοκιμών χωρίς καμία αναφορά στην εξάπλωση), μπορεί επίσης να οδηγήσει σε μια μεροληψία υπέρ της τυχαιότητας.
Εξωτερικοί σύνδεσμοι
Κατηγορία:Βελτιστοποίηση
Ίαν Μίλερ (καλαθοσφαιριστής)
Λυκειακή και κολεγιακή σταδιοδρομία
Ο Μίλερ παρακολούθησε τη Χριστιανική Ακαδημία Γιουνάιτεντ Φέιθ στο Σάρλότ της Βόρεια Καρολίνας, όπου είχε κατά μέσο όρο 22 πόντους, 6 ριμπάουντ και 6 ασίστ, οδηγώντας την Γιουνάιτεντ Φέιθ στο Πρωτάθλημα της 1-A ως τελειόφοιτος.
Ο Μίλερ έπαιξε κολεγιακή καλαθοσφαίριση για τους Φλόριντα Στέιτ Σέμινολς του Πολιτειακού Πανεπιστημίου της Φλόριντα, όπου είχε κατά μέσο όρο 13,7 πόντους και 2,5 ριμπάουντ ανά αγώνα σε αναπληρωματικό ρόλο ως τελειόφοιτος. Ο Μίλερ ήταν επίσης στην κορυφή ως έκτος παίκτης σε ασίστ (2,96), κλεψίματα (0,87) και ποσοστό ελεύθερων βολών (0,877). Ο Μίλερ ονομάστηκε ο Έκτος Παίκτης της Χρονιάς της Περιφέρειας Ανατολικής Ακτής και Τιμητική Αναφορά της Περιφέρειας Ανατολικής Ακτής από τους προπονητές.
Αουρόρα Γέζι (2014-2015)
Αφού δεν επιλέχθηκε στο NBA Ντραφτ του 2014, ο Μίλερ εντάχθηκε στους Ντιτρόιτ Πίστονς για το NBA Σάμερ Λιγκ 2015, όπου είχε κατά μέσο όρο 9,7 πόντους και 3 ασίστ ανά αγώνα.
Στις 6 Αυγούστου 2014, ο Μίλερ ξεκίνησε την επαγγελματική του σταδιοδρομία με την ιταλική Αουρόρα Γέζι της Σέριε Α2, υπογράφοντας συμβόλαιο ενός έτους. Στις 5 Οκτωβρίου 2014, ο Μίλερ κατέγραψε 43 πόντους στο επαγγελματικό του ντεμπούτο, με 10/15 τρίποντα στην ήττα με 74-82 εναντίον της Μπρέσια.
Αουξίλιουμ Τορίνο (2015–2016)
Στις 29 Ιανουαρίου 2015, ο Μίλερ αποχώρησε από τη Γέζι για να αγωνιστεί με την Αουξίλιουμ Παλακανέστρο Τορίνο για το υπόλοιπο της σεζόν, με την οποία κέρδισε το πρωτάθλημα της Σέριε A2 2015, κερδίζοντας την άνοδο στη Σέριε Α.
Στις 9 Ιουλίου 2015, ο Μίλερ υπέγραψε μονοετή επέκταση συμβολαίου με την Τορίνο.
Τενέζις Βερόνα (2016)
Στις 17 Μαρτίου 2016, ο Μίλερ αποχώρησε από την Τορίνο για να ενταχθεί στην Τενέζις Βερόνα για το υπόλοιπο της σεζόν. Σε 8 αγώνες για τη Βερόνα, είχε μέσο όρο 15,6 πόντους, 3,3 ριμπάουντ, 2,1 ασίστ και 1,2 κλεψίματα ανά αγώνα.
Αστάνα (2016–2017)
Στις 3 Αυγούστου 2016, ο Μίλερ υπέγραψε με την καζακική ΜΚ Αστάνα για τη σεζόν 2016-17. Στις 2 Οκτωβρίου 2016, ο Μίλερ κατέγραψε 32 πόντους (ρεκόρ σεζόν), μαζί με 5 ασίστ, 3 ριμπάουντ και 2 κλεψίματα σε μία νίκη με 83-78 επί της Αβτοντόρ Σαράτοφ.
Σε 27 αγώνες κατά τη διάρκεια της σεζόν 2016-17, είχε κατά μέσο όρο 14,7 πόντους, 2,8 ριμπάουντ και 3,8 ασίστ ανά αγώνα. Ο Μίλερ κέρδισε το Πρωτάθλημα Καζακστάν 2017 και το Κύπελλο Καζακστάν 2017 με την Αστάνα, καθώς επίσης και έφτασε στους προημιτελικούς της VTB Λίγκα 2017, όπου τελικά έχασε από την ΤΣΣΚΑ Μόσχας.
Ουσάκ Σπόρτιφ (2017-2018)
Στις 17 Ιουνίου 2017, ο Μίλερ υπέγραψε με την τουρκική Ουσάκ Σπόρτιφ. Στις 28 Οκτωβρίου 2017, ο Μίλερ κατέγραψε 22 πόντους (ρεκόρ σεζόν), σκοράροντας 9/14 δίποντα, μαζί με 3 ασίστ και 3 κλεψίματα σε μία ήττα με 70-77 εναντίον της Μπεσίκτας.
Γκραβελίν-Ντανκέρκ (2018)
Στις 27 Μαρτίου 2018, ο Μίλερ αποχώρησε από την Ουσάφ για να ενταχθεί στη γαλλική Γκραβελίν-Ντανκέρκ για το υπόλοιπο της σεζόν.
Χάποελ Γκιλμπόα Γκαλίλ (2018-2019)
Στις 13 Ιουλίου 2018, ο Μίλερ υπέγραψε με την Χάποελ Γκιλμπόα Γκαλίλ για τη σεζόν 2018-19. Στις 27 Οκτωβρίου 2018, ο Μίλερ κατέγραψε 31 πόντους (ρεκόρ σεζόν), με 6/9 τρίποντα, μαζί με 4 ριμπάουντ και 2 ασίστ σε μια νίκη με 101–99 επί της Χάποελ Ιερουσαλήμ. Ακολούθως, ονομάστηκε ο Πολυτιμότερος Παίκτης του 4ου Γύρου του Πρωταθλήματος Ισραήλ. Σε 29 αγώνες για τη Χάποελ Γκιλμπόα Γκαλίλ, είχε κατά μέσο όρο 15,4 πόντους, 2,3 ριμπάουντ και 2,6 ασίστ ανά αγώνα, με 41% στα τρίποντα.
Κοράλ Ροάν (2019-2020)
Στις 27 Ιουλίου 2019, ο Μίλερ επέστρεψε στη Γαλλία για δεύτερη φορά, υπογράφοντας συμφωνία ενός έτους με την Κοράλ Ροάν.
Προμηθέας Πάτρας (2020-σήμερα)
Στις 27 Ιουλίου 2020, ο Μίλερ υπέγραψε συμβόλαιο με τον Προμηθέα Πατρών.
Συλλογικοί
Προμηθέας Πατρών
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Πόιντ γκαρντ Κατηγορία:Καλαθοσφαιριστές Αουρόρα Μπάσκετ Γέζι Κατηγορία:Καλαθοσφαιριστές Σέριε Α2 Ιταλίας Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Αουξίλιουμ Παλακανέστρο Τορίνο Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Σκαλιτζέρα Μπάσκετ Βερόνα Κατηγορία:Καλαθοσφαιριστές ΜΚ Αστάνα Κατηγορία:Καλαθοσφαιριστές καζακικών συλλόγων Κατηγορία:Καλαθοσφαιριστές Ουσάκ Σπόρτιφ Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Γκραβλίν Κατηγορία:Καλαθοσφαιριστές Πρωταθλήματος Γαλλίας Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές Χάποελ Γκιλμπόα Γκαλίλ Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές Σοράλ Ροάν Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων
Fiat 127
Το Fiat 127 ήταν ένα αυτοκίνητο πόλης της κατηγορίας Β, που κατασκευάστηκε από την ιταλική αυτοκινητοβιομηχανία Fiat και παραγόταν μεταξύ του 1971 και του 1983 στην Ιταλία, και μεταγενέστερα σε άλλα κράτη διεθνώς.
Σειρά 1
Το 127 σχεδιάστηκε από τον Pio Manzù (πραγματικό όνομα : Pio Manzoni), ο οποίος είχε συντελέσει καθοριστικά και στη δημιουργία του ακόμα μικρότερου Fiat 126, το οποίο παρουσιάστηκε και μπήκε στην αγορά στα τέλη του 1972, δηλαδή μόλις 1,5 έτος μετά το Fiat 127. Η ιστορική ειρωνεία όμως, είναι ότι ο ίδιος δεν πρόλαβε να δει κανένα από τα δύο αυτά μοντέλα να φτάνουν στην παραγωγή, καθώς ενώ πήγαινε στην παρουσίαση της τελικής μακέτας του 127 στη διοίκηση της Fiat στο Τορίνο, οδηγώντας το Fiat 500 της συζύγου του, έπεσε θύμα ενός τροχαίου στις 26 Μαΐου 1969, το οποίο πιθανώς προκλήθηκε λόγω εγκεφαλικού επεισοδίου, σε ηλικία μόλις 30 ετών.
Τελικώς, το 127 παρουσιάστηκε στο Σαλόνι Αυτοκινήτου της Γενεύης τον Μάρτιο του 1971 και μπήκε στη μαζική παραγωγή και στην αγορά 1 μήνα μετά, τον Απρίλιο, αρχικά μόνο ως 2-πορτο fastback, ενώ από τον Απρίλιο του 1972 κυκλοφόρησε και ως 3-πορτο hatchback, με πανομοιότυπο αμάξωμα, αλλά με πίσω τρίτη πόρτα. Η δεύτερη αυτή εκδοχή, έγινε και η δημοφιλέστερη εμπορικά ανάμεσα σε όλες τις εκδόσεις του 127. Έγινε έτσι το πρώτο αυτοκίνητο πόλης της Fiat με 3-πορτη hatchback διάταξη.
Ταυτόχρονα, το 127 ήταν το πρώτο αυτοκίνητο πόλης της Fiat με τον κινητήρα μπροστά και την κίνηση να μεταδίδεται στους μπροστινούς τροχούς, εισάγοντας έτσι τη διάταξη «όλα εμπρός» στα μικρότερα μοντέλα της Fiat. Επιπλέον, ο 4-κύλινδρος σε σειρά κινητήρας του, κυβισμού 903 cm³, είχε τοποθετηθεί κατά τον εγκάρσιο άξονα και με κλίση προς τα εμπρός, για καλύτερη κατανομή βάρους, σε συνδυασμό και με την τοποθέτηση του κιβωτίου ταχυτήτων στην άκρη του κινητήρα.
Σειρά 2
Τον Μάιο του 1977, παρουσιάστηκε η Σειρά 2 του 127, με λίγο πιο σύγχρονο μπροστινό και πίσω μέρος και πλαστικούς προφυλακτήρες, αντί για μεταλλικούς, συν μεγαλύτερα πλευρικά πίσω παράθυρα. Στο σαλόνι τοποθετήθηκε ένα νέο ταμπλό, αν και είχε σχεδόν πανομοιότυπη διάταξη με αυτό των πρώτων μοντέλων, που αναφέρονται από τότε ως Σειρά 1.
Εκτός του αρχικού κινητήρα των 903 cm³, άρχισε να προσφέρεται και ένας μεγαλύτερος, με κυβισμό 1.049 cm³ - αντίθετα με την τότε εσφαλμένη εντύπωση, ήταν αποκλειστικός του 127 και δεν είχε καμία σχέση με τον κινητήρα του μικρομεσαίου Fiat 128. Η τρίτη πίσω πόρτα επιμηκύνθηκε, φτάνοντας πλέον σχεδόν ως τον πίσω προφυλακτήρα και διευκολύνοντας έτσι την φόρτωση του χώρου αποσκευών, καθώς η Σειρά 1 είχε εισπράξει αρνητικά σχόλια ότι απαιτούσε μεγάλη ανύψωση των αποσκευών για την φόρτωση.
Σειρά 3
thumb|left|Το πίσω μέρος του 127 Σειράς 3 της αρχικής λεζάντας.
Η Σειρά 3 του Fiat 127, γνωστή ως Fiat 127 Stella στη Φινλανδία, παρουσιάστηκε αρχικά στην Ιταλία τον Ιανουάριο του 1982 και σύντομα ακολούθησαν οι άλλες ευρωπαϊκές αγορές. Ειδικότερα στην Ελλάδα, ελάχιστα αντίτυπα κυκλοφόρησαν από αυτήν και το αποτέλεσμα ήταν να παραμείνει, σε βάθος χρόνου, σχεδόν άγνωστη στο ευρύ κοινό. Ο λόγος ήταν μια ασυνήθιστη καθυστέρηση της εισαγωγής της κατά αρκετούς μήνες, ενώ αντιθέτως ο διάδοχος Fiat Uno, που αντικατέστησε το 127 τον Ιανουάριο του 1983, εισήχθη σχεδόν αμέσως στην χώρα. Ως αποτέλεσμα, το Fiat 127 Σειράς 3 διατέθηκε επίσημα στην ελληνική αγορά μόλις για λίγους μήνες και δεν πρόφτασαν να εισαχθούν αρκετά αντίτυπα. thumb|right|[[Πλευρά οδήγησης|Δεξιοτίμονο Fiat 127 Σειράς 3 στο Ηνωμένο Βασίλειο, σε φωτογραφία του 1982.]]
Εξωτερικά, η Σειρά 3 ξεχωρίζει εύκολα, καθώς διέθετε μια πολύ πιο σύγχρονη εμφάνιση, η οποία εναρμονίστηκε με την νέα σχεδιαστική ταυτότητα που είχε εισαχθεί πρώτη φορά στα Fiat Ritmo / Strada. Επιπλέον, το σαλόνι και το ταμπλό ήταν εντελώς καινούρια, ακολουθώντας επίσης τα αισθητικά πρότυπα του Ritmo. Παράλληλα, άρχισε να διατίθεται ένας ακόμα κινητήρας, κυβισμού 1.301 cm³, μαζί με τους ήδη υπάρχοντες.